38. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 361 της 7/14 Σεπτ. 1995 (ΦΕΚ Α΄ 193) Ίδρυση Υπολιμεναρχείου στη Σκάλα Αταλάντης και Α΄ Λιμενικού Τμήματος σ΄ αυτό, καθορισμός της περιφέρειας αρμοδιότητάς του, μετάταξη του Υπολιμεναρχείου Αιδηψού σε Λιμεναρχείο και τροποποίηση της περιφέρειάς του. Έχοντας υπόψη: 1)Τις διατάξεις: α)Του άρθρ. 13 παρ. 1 του Νόμ. 672/77 «Περί τροποποιήσεως και συμπληρώσεως του Ν.Δ. 530/70 «Περί Λιμενοφυλάκων και ετέρων τινών διατάξεων» (Α΄285). 20.Β.β.38 Περιφέρειες Λιμενικών Αρχών β)Του άρθρ. 14 παρ. 9 του από 27.5.1927 Π.Δ/τος «Περί Διοικήσεως του Εμπορικού Ναυτικού». γ)Του άρθρ. 140 του Ν.Δ. 187/73 «Περί Κώδικος Δημοσίου Ναυτικού Δικαίου» (Α΄ 261). δ)Του άρθρ. 29 Α του Νόμ. 1558/85 (Α΄ 137) όπως προστέθηκε με το άρθρ. 27 του Νόμ. 2081/92 (Α΄ 154) και το γεγονός ότι από την έκδοση του δ/τος αυτού δεν προκαλείται δαπάνη σε βάρος του κρατικού Προϋπολογισμού. ε)Του άρθρ. 19 παρ. 2 του Νόμ. 1735/87 (Α΄195) «Προσλήψεις στο δημόσιο τομέα, κοινωνικός έλεγχος στη Δημόσια Διοίκηση, πολιτικά δικαιώματα και άλλες διατάξεις». 2)Τη με αριθ. 4128/9/95/3.5.95 πρόταση του Αρχηγού του Λιμενικού Σώματος «Ίδρυση Υπολιμεναρχείου στη Σκάλα Αταλάντης, καθορισμός της περιφέρειας δικαιοδοσίας του, ίδρυση Α΄ Λιμενικού Τμήματος σ΄ αυτό, καθορισμός της περιφέρειας δικαιοδοσίας του, μετάταξη του Υπολιμεναρχείου Αιδηψού σε Λιμεναρχείο και τροποποίηση της περιφέρειάς του». 3)Την 420/1995 γνωμοδότηση του Συμβουλίου της Επικρατείας μετά από πρόταση των Υπουργείων Προεδρίας της Κυβέρνησης και Εμπορικής Ναυτιλίας, αποφασίζουμε: Άρθρ.1.-Ιδρύεται Υπολιμεναρχείο στη Σκάλα Αταλάντης και ορίζεται περιφέρεια αρμοδιότητάς του επί των ακτών του Νομού Φθιώτιδας από Άκρας Θεολόγου προς Νότο μέχρι Άκρας Καλάμου προς Βορρά. Στη θαλάσσια λεκάνη του Ευβοϊκού Κόλπου τα όρια μεταξύ των Λιμενικών Αρχών Αιδηψού και Σκάλας Αταλάντης καθορίζονται από τη νοητή γραμμή της μέσης απόστασης των απέναντι ακτών (Ευβοίας και Στερεάς Ελλάδος αντίστοιχα) νοουμένων σε ευθεία γραμμή των ακτών του κολπίσκου Αταλάντης από Άκρας Αρκίτσας μέχρι Άκρας Θεολόγου. Άρθρ.2.-Ιδρύεται στην περιφέρεια αρμοδιότητας του Υπολιμεναρχείου Σκάλας Αταλάντης Α΄ Λιμενικό Τμήμα. Έδρα αυτού ορίζεται η Αρκίτσα και περιφέρεια αρμοδιότητάς του από την Άκρα Καλάμου προς Βορρά μέχρι το μέσο της απόστασης μεταξύ Άκρας Αρκίτσας και Σκάλας Αταλάντης. Άρθρ.3.-1.Η καθ΄ ύλην αρμοδιότητα του Λιμενικού Τμήματος που ιδρύεται με το δ/γμα αυτό περιλαμβάνει: α)Όλες τις αρμοδιότητες δικαστικής και διοικητικής αστυνόμευσης που προβλέπονται από τις κείμενες διατάξεις, για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άρθρ. 40,  41, 42, 43, 88 και 89 του Ν.Δ. 187/73 «Περί Κώδικος Δημοσίου Ναυτικού Δικαίου» (Α΄261) Εξαιρούνται όλες οι διοικητικές πράξεις επιβολής προστίμου που εκδίδονται από το Λιμενάρχη Σκάλας Αταλάντης. β)Την τήρηση λεμβολογίου και έκδοση αδειών αλιείας. γ)Την έκδοση και ανανέωση ναυτολογίων, την ενέργεια μεταβολών σ΄ αυτό και τη θεώρησή τους κατά τον κατάπλου ή απόπλου των πλοίων. 2.Ο Διοικητής του Λιμενικού Τμήματος αλληλογραφεί με τις Αρχές του Κράτους και ιδιώτες για θέματα της αρμοδιότητάς του ως Προϊσταμένους Λιμεναρχείου. 3.Από την κατά την προηγούμενη παράγραφο αλληλογραφία εξαιρούνται τα έγγραφα που αφορούν θέματα γενικής φύσεως, η σύνταξη και η αποστολή των οποίων ενεργείται μέσω της Υπηρεσίας του Υπολιμεναρχείου Σκάλας Αταλάντης. Άρθρ.4.-1.Το Υπολιμεναρχείο Αιδηψού μετατάσσεται σε Λιμεναρχείο με περιφέρεια αρμοδιότητας επί των ακτών της νήσου Ευβοίας από της Λίμνης συμπεριλαμβανομένης μέχρι και την άκρα Μαντούδι. Άρθρ.5.-1.Με την έναρξη λειτουργίας του ιδρυομένου με το παρόν δ/γμα Λιμενικού Τμήματος παύει η λειτουργία του Λιμενικού Σταθμού Αρκίτσας ο οποίος καταργείται. 2.Καταργείται επίσης η παρ. 1 του άρθρου μόνου του Β.Δ. 523/69 (Α΄161) «Περί μετατάξεως του Λιμενικού Σταθμού Αιδηψού σε Υπολιμεναρχείο και τροποποιήσεως των περιφερειών δικαιοδοσίας ενίων Λιμενικών Αρχών». 